Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 404/10/5507	Námestovo, 20.4.2012
EEČ : 2-41-28-2012

U Z N E S E N I E

Trestná vec:	obvinený XXXXX 
Prečin:	porušovanie ochrany rastlín a živočíchov podľa § 305 odsek 1 písmeno c Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Námestovo
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
1/ dňa 07. 05. 2010 v čase do približne 15.00 hod. dal XXXXX, nar. XXXXX, trvale bytom XXXXX, XXXXX  a XXXXX, nar. XXXXX, trvale bytom XXXXX, XXXXX na pozemku parcelné číslo XXXXX zapísanom na liste vlastníctva č. XXXXX, katastrálne územie XXXXX, ktorý patrí v zmysle vyhlášky Ministerstva životného prostredia Slovenskej republiky č. XXXXX Z.z. do chránenej krajinnej oblasti XXXXX, D - Zóna, ústny pokyn na ťažbu javora horského a jaseňa štíhleho z tohto pozemku, pričom XXXXX a XXXXX zároveň ubezpečil, že predmetnú ťažbu môžu vykonať a títo ju aj dňa 07.05.2010 okolo 15.00 hod. zrealizovali, a tak konal aj napriek tomu, že mu nebol na vykonanie takejto ťažby daný súhlas, ani povolenie príslušného orgánu ochrany prírody podľa § 47 ods. 3 zákona č. 543/2002 Z.z. o ochrane prírody a krajiny v znení neskorších predpisov,
2/ dňa 07.05.2010 v čase po približne 15.00 hod. dal v mieste jeho trvalého bydliska XXXXX, nar. XXXXX, trvale bytom XXXXX, XXXXX  a XXXXX, nar. XXXXX, trvale bytom XXXXX, XXXXX ústny pokyn na ťažbu javora horského a jaseňa štíhleho z pozemku parcelné číslo XXXXX zapísaného na liste vlastníctva č. XXXXX, katastrálne územie XXXXX, ktorý patrí v zmysle vyhlášky Ministerstva životného prostredia Slovenskej republiky č. XXXXX Z.z. do chránenej krajinnej oblasti XXXXX, D - Zóna,  pričom XXXXX a XXXXX zároveň ubezpečil, že predmetnú ťažbu môžu vykonať a títo ju aj dňa 08.05.2010 okolo 08.00 hod. zrealizovali, a tak konal aj napriek tomu, že mu nebol na vykonanie takejto ťažby daný súhlas, ani povolenie príslušného orgánu ochrany prírody podľa § 47 ods. 3 zákona č. 543/2002 Z.z. o ochrane prírody a krajiny v znení neskorších predpisov,
pričom uvedeným konaním došlo k vyťaženiu celkovo 13 ks javora horského a jaseňa štíhleho, ktorých spoločenská hodnota  podľa odborného vyjadrenia bola  11.153,04 EUR,
Právna veta:
lebo je trestné stíhanie neprípustné podľa § 9 odsek 1 písmeno d
Odôvodnenie:
Prokurátorka Okresnej prokuratúry XXXXX uznesením vydaným pod sp. zn. XXXXX dňa 31.01.2011 podľa § 216 ods. 1 Trestného poriadku podmienečne zastavila trestné stíhanie obvineného XXXXX, nar. XXXXX vedené pre pokračovací prečin porušovania ochrany rastlín a živočíchov podľa § 305 ods. 1 písm. c/ Trestného zákona na skutkovom základe uvedenom vo výroku predmetného uznesenia. Prokurátorka zároveň určila obvinenému XXXXX podľa § 216 ods. 2 Trestného poriadku skúšobnú dobu v trvaní 12 (dvanásť) mesiacov. Uznesenie nadobudlo právoplatnosť dňa 15.02.2011.

Po uplynutí skúšobnej doby podmienečného zastavenia trestného stíhania bolo v rámci skúmania podmienok pre postup podľa § 217 ods. 1 Trestného poriadku zistené, že obvinený XXXXX dňa XXXXX, t.j. v priebehu plynutia skúšobnej doby podmienečného zastavenia trestného stíhania, zomrel. Do spisu bol zabezpečený úmrtný list obvineného XXXXX, ktorý túto skutočnosť potvrdzuje. 

Podľa § 215 ods. 1 písm. d) Trestného poriadku prokurátor zastaví trestné stíhanie, ak  je trestné stíhanie neprípustné. 

Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho, 

Na základe uvedených skutočnosti a citovaných zákonných ustanovení som rozhodla tak, ako je to uvedené vo výrokovej časti tohto uznesenia.
		
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexandra Kečkešová
prokurátorka